als_Latn dik_Latn sag_Latn
Mungesa e administratorit të klubit, Fatos Gjyrezi, i cili thuhet se akoma nuk është kthyer nga Italia, e ka lënë disi pezull çështjen “Beqiri”. Burimet zyrtare nga klubi shkodran bëjnë të ditur se ai nuk ka pezullim, por vetëm një ndëshkim gjobe në aspektin financiar, që lidhet me një shkelje të pikave të rregullores që figuron në kontratën e lidhur mes Beqirit dhe klubit kuqeblu. Vetë Beqiri, pretendon se gjërat nuk janë tamam ashtu siç janë komentuar në media dhe për këtë ka kërkuar të realizojë një takim me administratorin e klubit, zotin Fatos Gjyrezi, për të sqaruar situatën përfundimisht. Pasditen e djeshme, kohë kur Vllaznia ka zhvilluar seancën stërvitore, Beqiri nuk ka qenë pjesë e saj. Në fakt, kapiteni është shfaqur që në momentet e para të fillimit të stërvitjes në fushën sportive “Reshit Rusi” dhe ka vijuar të qëndrojë aty deri në mbyllje të saj, por vetëm si spektator.
Çështja “Beqiri”, ende pezull0
Share.
als_Latn als_Latn eng_Latn